Η νομισματική μαρτυρία για τη ρωμαϊκή αποικία του Δίου από τον Αύγουστο έως τον Αδριανό
Creators: name: Γαλάνη, Γεωργία Απόστολου
Publisher: name: Aristotle University of Thessaloniki
Year: 2016
Subjects: Δίον, Μακεδονία
Ρωμαϊκά αυτοκρατορικά νομίσματα
Ρωμαϊκά επαρχιακά νομίσματα
Dium, Macedonia
Roman imperial coins
Roman provincial coins

description: Στόχος της μεταπτυχιακής εργασίας είναι η αξιοποίηση της νομισματικής μαρτυρίας για τη ρωμαϊκή αποικία του Δίου από τον Αύγουστο (27 π.Χ. – 14 μ.Χ.) έως τον Αδριανό (117-138 μ.Χ.). Η νομισματική μαρτυρία σχετίζεται αφενός με τα νομίσματα που εκδόθηκαν από την αποικία του Δίου, και αφετέρου με τα νομίσματα άλλων εκδιδουσών αρχών, που βρέθηκαν κατά τις ανασκαφές στο διοικητικό και εμπορικό κέντρο της πόλης, καθώς και στην περιοχή των ιερών εκτός των τειχών. Όσον αφορά στο πρώτο, η χάλκινη νομισματοκοπία, που εξέδωσε περιστασιακά το Δίον από τις τελευταίες δεκαετίες του 1ου αιώνα π.Χ. είναι ενδεικτική για την εικόνα που θέλησε να προβάλει η πόλη κατά τους αυτοκρατορικούς χρόνους. Τα νομίσματα είναι από τα πλέον επισταμένα σύμβολα της δημόσιας ταυτότητας και οι παραστάσεις και οι επιγραφές τους εκφράζουν με ιδιαίτερα ξεχωριστό τρόπο την επίσημη ιδεολογία, που διαμορφώθηκε από την τοπική άρχουσα τάξη. Οι θεότητες και τα σύμβολα που απεικονίζονται προσφέρουν στοιχεία για τις λατρείες στην πόλη και σε συνδυασμό με τις επιγραφές στη λατινική γλώσσα καταδεικνύουν σε ποιo βαθμό η ταυτότητα των αποίκων κυριαρχεί στον ντόπιο πληθυσμό ή αντίθετα απορροφάται από το τοπικό στοιχείο. Επιπλέον, οι νομισματικές εκδόσεις του Δίου μαρτυρούν για το μέγεθος της νομισματικής παραγωγής της αποικίας και καταδεικνύουν τη σημασία της σε σύγκριση με τις νομισματοκοπίες άλλων πόλεων της επαρχίας της Μακεδονίας. Σύμφωνα με τον αριθμό σφραγίδων κοπής εμπρόσθιας και οπίσθιας όψης που έχουν αναγνωρισθεί, πρόκειται για μια περιορισμένη νομισματοκοπία που προοριζόταν να καλύψει τοπικές ανάγκες και συναλλαγές. Όσον αφορά στο δεύτερο, η εξέταση στηρίζεται σε 226 νομίσματα που χρονολογούνται από τα τέλη του 1ου αιώνα π.Χ. έως τα μέσα του 2ου αιώνα μ.Χ. Πρόκειται για 18 αργυρές και χάλκινες εκδόσεις ρωμαίων αυτοκρατόρων και 208 χάλκινες εκδόσεις επαρχιακών νομισματοκοπείων, στην πλειονότητά τους πόλεων της επαρχίας της Μακεδονίας. Τα νομίσματα από τις ανασκαφέςαποτελούν μαρτυρία του εύρους των οικονομικών συναλλαγών και της παράλληλης χρήσης των αυτοκρατορικών και των επαρχιακών εκδόσεων. Η περίπτωση της ρωμαϊκής αποικίας του Δίου δίνειτη δυνατότητα ανίχνευσης της λειτουργίας των αυτοκρατορικών νομισματικών εκδόσεων στις ανατολικές επαρχίες της Ρώμης και συμβάλλει στην κατανόηση της ευρύτερης νομισματικής κυκλοφορίας στην επαρχία της Μακεδονίας.
description: The aim of the thesis is the study of the numismatic evidence on the Roman colony of Dium from Augustus (27 BC-14 AD) to Hadrian (117-138 AD). The numismatic evidence concerns both the coinage produced by Dium and the coins of other issuing authorities that were discovered during the excavations at the administrative and commercial centre of Dium and at the sanctuaries extra muros. Regarding the first, the bronze coinage occasionally produced by Dium since the last decades of the 1st century BC, is indicative of the image that the city wanted to project during the Roman imperial times. Coins are among the most thorough symbols of public identity and their types and inscriptions reflect the official ideology formed by the local ruling class. The deities and symbols depicted on them offer information on the civic cults and in conjunction with the inscriptions in Latin show to what extent the identity of the settlers overshadowed the local population or instead it was absorbed by the local element. Moreover, the coinage of Dium testify on the size of the coin production and demonstrate its importance vis à vis the coinages of other cities of the province of Macedonia. According to the number of obverse and reverse dies detected, the coin production of Dium was on a modest scale intended to meet local needs and transactions. Regarding the second, the examination is based on 226 coins dating from the late 1st century BC to the middle 2nd century AD. These are 18 silver and bronze Roman imperial specimens and 208 Roman provincial bronzes, the majority of them of Macedonian cities. The excavation coins offer testimony to the range of financial transactions and the parallel use of imperial and provincial coins. The case of the Roman colony of Dium provides the opportunity to detect the function of the imperial coinage in the eastern provinces of Rome and to investigate the coin circulation in the province of Macedonia.